FORELØBIGT FORSLAG TIL TILLÆGS- OG ÆNDRINGSBUDGET nr. 1 TIL BUDGETTET FOR 2001 SEKTION III - KOMMISSIONEN

(forelagt af Kommissionen)

I henhold til:

- artikel 78 i traktaten om oprettelse af Det Europæiske Kul- og Stålfællesskab

- artikel 272 i traktaten om oprettelse af Det Europæiske Fællesskab

- artikel 177 i traktaten om oprettelse af Det Europæiske Atomenergifællesskab

- artikel 15 i finansforordningen af 21. december 1977 vedrørende De Europæiske Fællesskabers almindelige budget [1], senest ændret ved forordning nr. 2673/1999 [2] af 13. december 1999

[1] EFT L 356 af 31.12.1977, s. 1.

[2] EFT L 326 af 18.12.1999, s. 1.

forelægger Europa-Kommissionen hermed på baggrund af nedenstående begrundelse budgetmyndigheden det foreløbige forslag til tillægs- og ændringsbudget nr. 1/2001.

***

Der udarbejdes et særskilt teknisk bilag om tillægs- og ændringsbudgettets finansiering.

INDHOLDSFORTEGNELSE

I. BEGRUNDELSE

1. Oversigtstabel

II. UDGIFTER

1. Underudgiftsområde 1a: markedsordninger og tilknyttede foranstaltninger

1.1. BSE-krisen inden for oksekødsektoren

1.2. EUR/USD-vekselkursen

1.2.1. Ajourføring

1.2.2. Budgetmæssig risiko i forbindelse med ajourføringen af vekselkursen

2. Ændringer i kontoplanen og i anmærkningerne - sletning af poster

2.1. Udgiftsområde IA - Landbrugsudgifter

2.2. Udgiftsområde 4 - Foranstaltninger udadtil

I. BEGRUNDELSE

(1) Allerede i december meddelte Kommissionen, at den ville forelægge et tillægs- og ændringsbudget (TÆB) i begyndelsen af 2001 for at tage højde for de yderligere udgifter i forbindelse med BSE-krisen. Det Europæiske Råd i Nice fastslog, at Kommissionen skulle foreslå foranstaltninger "under nøje overholdelse af budgetoverslagene". Der er tale om et meget hastende og fokuseret forslag, som derfor ikke kan omfatte en ajourføring af de agro-økonomiske overslag vedrørende den fælles landbrugspolitik. BSE-krisen opstod på et så sent tidspunkt sidste år, at den ikke kunne medtages i den igangværende budgetprocedure. Det vedtagne 2001-budget omfatter en margen på 1 232,3 mio. EUR under loftet for udgiftsområde 1a, som nu foreslås anvendt.

De vigtigste områder i nærværende forslag er de yderligere udgifter, der blev besluttet i december af Rådet (landbrug), og som vedrører destruktionsordningen for dyr over 30 måneder (700 mio. EUR), markedsintervention på oksekødsmarkedet (238 mio. EUR) og medfinansiering af BSE-kontrol (33 mio. EUR). De samlede BSE-relaterede udgifter andrager i alt 971 mio. EUR.

Med nærværende TÆB foreslås også en ajourføring af EUR/USD-kursen. I overensstemmelse med den nye forordning om budgetdisciplin [3], som har været i kraft siden 1. oktober 2000 (artikel 8), anvendte ændringsskrivelse 2/2001 en kurs på 0,91, hvilket medførte betydelige besparelser på grund af faldet i euroen i forhold til kursen i det foreløbige budgetforslag. Forordningen om budgetdisciplin kræver også, at Kommissionen ajourfører omregningskursen, når der er tale om et TÆB, der berører udgiftsområde 1 i de finansielle overslag. For den pågældende referenceperiode er omregningskursen 0,87. På dette grundlag skal de eksisterende bevillinger nedsættes med 245 mio. EUR for at tage højde for den formindskede forskel mellem EU- og verdensmarkedspriserne. Med disse antagelser for 2001 sker de største nedsættelser i forbindelse med markafgrøder (178 mio. EUR), efterfulgt af langt mindre nedsættelser for sukker, spindplanter og andre plantesektorer og produkter (henholdsvis 22,24 og 16 mio. EUR). Der kan foretages mindre justeringer for Fødevarehjælp- og POSEI-programmet.

[3] Rådets forordning (EF) nr. 2040/2000 af 26. september 2000.

(2) Et yderligere teknisk element i nærværende foreløbige forslag til TÆB er den foreslåede ændring af en budgetanmærkning under udgiftsområde 4: foranstaltninger udadtil. Anmærkningen for B7-541 vedrørende de vestlige Balkanlande bør suppleres for at tage højde for Genopbygningsagenturet, som i øjeblikket arbejder i Kosovo og Serbien, således at dets aktiviteter også kommer til at omfatte Montenegro, den tredje del af den jugoslaviske Føderation. For at gøre dette muligt og i overensstemmelse med, hvad der i øjeblikket er forudset under post B7-542 og B7-546, skal agenturet kunne dække sine administrationsomkostninger med maksimalt 8% af de samlede programmidler.

De yderligere bevillinger kan finansieres gennem det øgede overskud af disponible midler fra regnskabsåret 2000, som skyldes dels større indtægter, dels mindre udgifter. Indkaldelsen af egne indtægter forbliver derfor uændret.

1. Oversigtstabel

Tillægs- og ændringsbudgettets indvirkning på det finansielle overslag

>TABELPOSITION>

(*) Inkl. 163 mio. EUR fra personalets indbetalinger til pensionsordningen, i overens stemmelse med fodnote 2 til de finansielle overslag og de finansielle rammer for EU 21, som er tilknyttet den interinstitutionelle aftale af 6. maj 1999.

(**) Under hensyntagen til anvendelsen af fleksibilitetinstrumentet for Serbien med 200 mio. EUR.

II. UDGIFTER

1. Underudgiftsområde 1a: markedsordninger og tilknyttede foranstaltninger

For så vidt angår landbrugsområdet tager dette TÆB sigte på at imødegå BSE-krisen inden for oksekødssektoren og specielt at gennemføre Rådets (landbrug) konklusioner fra den 4. december 2000. Desuden foretager det en ajourføring af EUR/USD-vekselkursen, som forudset i den nye forordning om budgetdisciplin. Disse ændringer berører kun underudgiftsområde 1a, som omhandler de fælles markedsordninger, og ikke underudgiftsområde 1b, udvikling af landdistrikterne.

Som et resultat af medtagelsen af Rådets (landbrug) konklusioner i budgettet falder margenen under loftet i de finansielle overslag for underudgiftsområde 1a (40 035 mio. EUR) fra 1 232,3 mio. EUR til 261,3 mio. EUR. Under hensyntagen til den nye EUR/USD-vekselkurs øges margenen således til 506,3 mio. EUR.

1.1. BSE-krisen inden for oksekødsektoren

BSE-krisen opstod meget sent i løbet af budgetproceduren for 2001 og gjorde det praktisk taget umuligt at tilpasse bevillingerne til de beslutninger, der blev truffet i december 2000.

Den 4. december 2000 vedtog Rådet (landbrug) en pakke af foranstaltninger, hvoraf to har en direkte indvirkning på Fællesskabets budget og nødvendiggør yderligere finansielle ressourcer.

Den første pakke blev formelt iværksat af Kommissionen (Kommissionens forordning nr. 2777/2000 af 18.12.2000), efter samråd med forvaltningskomitéen, og indeholder to elementer:

- En destruktionsordning, som indbærer opkøb og destruktion af dyr over 30 måneder, som ikke er kontrolleret for BSE, og som er ført til slagtning. Ordningen, som har til formål at holde ikke-kontrolleret kød ude af fødekæden, finder anvendelse fra 1. januar til 30. juni 2001. Under visse omstændigheder kan også kontrolleret kvæg komme ind under ordningen. 70% af opkøbsprisen finansieres af fællesskabsbudgettet. De resterende 30% og alle omkostninger (oplagring, destruktion mv.) afholdes af medlemsstaterne. Udgifterne anslås til 700 mio. EUR (530 000 t med en gennemsnitlig udgift på 1 321 EUR/t).

- Forpligtelsen til, at alle dyr over 30 måneder, som er beregnet til konsum, skal kontrolleres fra 1. januar 2001 i stedet for fra 1. juli 2001 som tidligere besluttet. EU-budgettet finansierer maksimalt 15 EUR pr. kontrol. Dette nødvendiggør yderligere midler, som ikke er dækket af EU-budgettet, på 33 mio. EUR (2,2 mio. tests). Der skal mindes om, at EU-budgettet allerede tager højde for midler til BSE-kontrol, som veterinær foranstaltning, af alle dyr i risikogruppen (mellem 1. januar og 30. juni 2001), og af dyr over 30 måneder, som slagtes fra 1. juli 2001.

- Den anden foranstaltning er den faktiske gennemførelse af den eksisterende offentlige interventionsordning, som gør det muligt for Fællesskabet at opkøbe, når markedspriserne falder under et vist niveau. Formålet er at undgå, at markedspriserne fortsætter med at falde til det niveau, hvor opkøbssikkerhedsnettet udløses. Under sikkerhedsnetsordningen er Kommissionen forpligtet til at opkøbe alle udbudte mængder. De forventede udgifter til den offentlige interventionsordning er på 238 mio. EUR (125 000 t til en gennemsnitspris af 1 900 EUR/t).

- Som følge heraf er det yderligere behov til de to foranstaltninger på 971 mio. EUR. Der gøres opmærksom på, at stigningen i forskud på visse oksekødspræmier fra 60% til 80%, som er vedtaget af Rådet og formelt besluttet af Kommissionen, er neutral for EU-budgettet, eftersom betalingen af forskuddet og af det resterende beløb finder sted inden for samme budgetår.

Kommissionen benytter dette TÆB til at foreslå budgetmyndigheden overførslen af de 60 mio. EUR fra kapitel B0-40 til post B1-330 "Programmer for udryddelse og overvågning af dyresygdomme og overvågning af den fysiske tilstand hos dyr, som frembyder en risiko for folkesundheden, der er fremkaldt af en ekstern faktor" med henblik på BSE-kontrol. Kommissionen har allerede sikret retsgrundlaget for denne kontrol (Kommissionens beslutning af 30. november 2000 om godkendelse af de programmer for overvågning af BSE, som medlemsstaterne har indsendt for 2001, og om fastsættelse af EF-tilskuddet (EFT L 308 af 8.12.2000, s. 35-38)).

1.2. EUR/USD-vekselkursen

1.2.1. Ajourføring

Medens euro/dollar-vekselkursen, som anvendes til at anslå landbrugsudgifterne, indtil sidste år skulle holdes på samme niveau igennem hele regnskabsåret, forpligter Rådets nye forordning (EF) nr. 2040/2000 af 26. september 2000 om budgetdisciplin Kommissionen til at ajourføre vekselkursen i forbindelse med forelæggelsen af TÆB. Således skal Kommissionen i henhold til forordningens artikel 8 anvende:

- for den forløbne periode: kursen fra den 1. august i det foregående regnskabsår indtil slutningen af det seneste kvartal, der afsluttedes mindst 20 dage inden Kommissionens vedtagelse af budgetdokumentet. Den gennemsnitlige kurs, der er registreret i den pågæl dende periode (1. august 2000 til 31. december 2000, dvs. 5 måneder) er på 1 EUR = 0,8774 USD.

- for resten af regnskabsåret: den effektive gennemsnitskurs for det seneste kvartal, der afsluttedes mindst 20 dage inden Kommissionens vedtagelse af budgetdokumentet. Da perioden på tre måneder er fra 1. oktober 2000 til 31. december 2000, er den gennemsnit lige kurs, som skal anvendes for de resterende 7 måneder på 1 EUR = 0,868 USD.

Medens 2001-budgettet er baseret på vekselkursen 1 EUR = 0,91 USD, er den nye kurs, som skal anvendes i TÆB, således 0,87, hvilket afspejler dollarens stigning over for euroen. Ud fra et økonomisk synspunkt formindsker en stærkere dollar forskellen mellem EU-markedspriserne og verdensmarkedspriserne i euro og fører til et fald i eksportrestitutioner og visse former for støtte baseret på verdensmarkedspriser.

På grundlag af de agro-økonomiske antagelser i 2001-budgettet medfører den nye kurs på 0,87 en nedgang i bevillingerne på 245 mio. EUR, heraf:

- Kapitel B1-10 Markafgrøder 178 mio. EUR

- Kapitel B1-11 Sukker 22 mio. EUR

- Kapitel B1-14 Spindplanter (dvs. bomuld): 24 mio. EUR

- Kapitel B1-18 Andre vegetabilske sektorer og produkter (dvs. ris): 16 mio. EUR

- Kapitel B1-31 Fødevareprogrammer (dvs. fødevarehjælp): 4 mio. EUR

- Kapitel B1-32 POSEI: 1 mio. EUR

1.2.2. Budgetmæssig risiko i forbindelse med ajourføringen af vekselkursen

Den nye kurs på 0,87 i forhold til kursen i budgettet på 0,91 skyldes den svækkelse af euroen over for dollaren, som fandt sted indtil november 2000. Siden er euroen imidlertid blevet styrket betydeligt. Der er derfor en betydelig risiko for, at den faktiske gennemsnitskurs bliver mindre gunstig ud fra et budgetmæssigt synspunkt og vil give anledning til yderligere udgifter. Ifølge forordningen om budgetdisciplin skal de første 200 mio. EUR i yderligere omkostninger, som skyldes udviklingen i kursen i forhold til budgetkursen, afholdes over EUGFL-Garantisektionen (udgifter over 200 mio. EUR kan dækkes gennem en overførsel fra den monetære reserve).

2. Ændringer i kontoplanen og i anmærkningerne - sletning af poster

2.1. Udgiftsområde IA - Landbrugsudgifter

De forskellige foranstaltninger, der er besluttet i forbindelse med BSE-krisen, henhører under grundforordningen for den fælles markedsordning for oksekød (Rådets forordning (EF) nr. 1254/1999 af 17. maj 1999). For at sikre maksimal gennemsigtighed i budgettet foreslår Kommissionen at supplere den nuværende anmærkning til post B1-2129 "Andre interventioner" (oksekød/kalvekød), som nu lyder således: "Denne konto er bestemt til at dække andre interventioner, jf. bl.a. artikel 38 i forordning (EF) nr. 1254/1999", med følgende

"såsom de ekstraordinære foranstaltninger, der er truffet for at imødegå situationen på oksekødmarkedet som følge af BSE-krisen, der brød ud i oktober 2000."

2.2. Udgiftsområde 4 - Foranstaltninger udadtil

Samarbejde med landene i den vestlige del af Balkan-regionen

Der var allerede på 1999-budgettet oprettet en budgetpost (B7-546) for genopbygningen af Kosovo. Genopbygningen skulle varetages af Det Europæiske Genopbygningsagentur, som var oprettet til dette formål. Under budgetproceduren for 2001 og som en hurtig reaktion på udviklingen i retning af demokrati var der oprettet en ny budgetpost B7-542 for bistanden til Serbien, som også skulle varetages af Genopbygningsagenturet. Som følge heraf blev agenturets mandat udvidet til at omfatte hele Forbundsrepublikken Jugoslavien. I øjeblikket er Montenegro, der også er en del af den jugoslaviske føderation, dækket af artikel B7-541. Men denne post forudser ikke godtgørelse til agenturet for gennemførelsen af programmet i de omfattede lande. Det foreslås derfor, at den anmærkning vedrørende agenturet, som findes til posterne B7-542 og B7-546, også tilføjes artikel B7-541 (Montenegro).

OVERSIGT OVER INDTÆGTER

AFSNIT 3

DISPONIBLE OVERSKUD

KAPITEL 30 - DISPONIBELT OVERSKUD FRA DET FOREGÅENDE REGNSKABSÅR

300 - DISPONIBELT OVERSKUD FRA DET FOREGÅENDE REGNSKABSÅR

>TABELPOSITION>

Anmærkningerne er uændrede.

OVERSIGT OVER UDGIFTER

SEKTION III - KOMMISSIONEN Oversigt over bevillinger (i mio. EUR)

>TABELPOSITION>

Ændringer i kontoplanen og i anmærkningerne

Artikel B7-541 - Bistand til landene i den vestlige del af Balkanregionen:

- Tilføj (efter ...- udvikling af tættere forbindelser mellem modtagerlandene indbyrdes og ...): "regionalt samarbejde, tværnationalt, grænseoverskridende og tværregionalt samarbejde, samarbejde over grænserne og interregionalt samarbejde."

- Slet: "I tilfælde hvor Det Europæiske Genopbygningsagenturs mandat udvides .... de pågældende regioner."

- Tilføj: "For Republikken Montenegro og for andre regioner under denne artikel, som Det Europæiske Genopbygningsagenturs mandat måtte blive udvidet til at omfatte, skal bevillingerne også dække støtte til Det Europæiske Genopbygningsagenturs budget for de operationelle programmer, det har fået overdraget, og til driftsudgifterne. Disse finansieres med et beløb svarende til højst 8% af den samlede flerårige bevilling, der er afsat til aktionerne."